石溪站 (廣州)

石溪站（粵拼：sek6 kai1 zaam6；英文：Shixi Station）係佛山地鐵1號綫（廣州叫廣佛綫）嘅車站，2018年12月28號開通，喺海珠區工業大道南近金碧花園堆樓盤地皮範圍。 結構 樓層 呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係1號綫嘅月台。同大多數1號綫車站一樣，雖然冇休息室，但母嬰室喺月台東邊，廁所喺月台西邊。 打掂 打橫 站廳 石溪站嘅站廳西邊係收費區，東邊係人行通道。站廳嘅收費區有專用𨋢、扶手電梯同樓梯往返月台。 商舖同自助服務 呢個站嘅空間有限，入面乜商舖都冇，不過有部自助服務。 月台 呢個站嘅1號綫嘅月台喺工業大道南嘅地底。 出入口 呢個站一共有3個出入口，分別係A、B同D。 頭尾班車信息同配線圖 車站歷史 規劃 1號綫 喺早期嘅規劃入面，嗰時嘅4號綫經過工業大道南去到黃金圍一帶附近，不過份規劃冇提呢個站。但2003年重新規劃過呢條路線，呢條綫雖然喺工業大道南整咗個站，但係唔去黃金圍，而係向東繼續延長，路線變成1號綫。後嚟方案重根據所在地——石溪村，而改成「石溪站」。 10號綫 工程 1號綫 喺2010年10月28～29號嘅1號綫開通之後，呢個站因為喺度起緊而一直未開到。直到2015年，雖然呢個站起好嗮兼搞掂嗮驗收，但因瀝滘站嘅拆遷問題令開通時間一拖再拖，加上喺規劃呢條地鐵綫時，冇喺南洲站留低返轉頭條件。結果地鐵部門決定先將1號綫東延段開到燕崗做總站。呢個站一直成為幽靈車站直到2018年12月27號深夜先至結束。 10號綫 開通 從2018年12月28號頭班車開始，因為佛山地鐵1號綫東延段凈低嗰橛正式延長到瀝滘，呢個站亦正式開放。 利用狀況 個站附近都係啲住宅同大型樓盤，所以喺工作日期間，上落班高峰時有好多人喺呢個站上落，其它時間都冇乜人上落。 附近嘅建築同景區 小區 金碧花園 鳴翠花園 攷 上一站·下一站